Vega saared

Vega saared (norra keeles Vegaøyan) on saarestikuala, mis hõlmab 1037 km² avatud kultuurmaastikku, koosnedes umbkaudu 6500 väikesest saarest, laiust ja skäärist. Saarestik asub Norras Nordlandi maakonnas Vega vallas, põhjapolaarjoonest lõunas. Saarestiku suurim saar kannab samuti Vega nime. Saarestik on olnud asustatud alates kiviajast.

2004. aastast on Vega saarestik UNESCO maailmapärandi nimistus. Vega saarestik esindab seda, kuidas kalurite ja farmerite põlvkonnad on üle 1500 aasta säilitanud püsiva elukeskkonna karmil merelisel maastikul põhjapolaarjoone lähedal, elatudes nüüdseks haruldasest tegevusalast – hahasulgede korjamisest.

Saarestiku saartele saab minna parvlaeva või kiirpaadiga Nordlandi maakonnas asuvast Brønnøysundist, kuhu omakorda pääseb lennukiga või mööda maismaad. 

Välislingid
Koduleht
Vegaøyan UNESCO kodulehel

Kategooria:Norra saarestikud
Kategooria:Atlandi ookeani saarestikud
Kategooria:Norra meri
Kategooria:Nordlandi maakond
Kategooria:UNESCO maailmapärandi nimistu objektid Norras